

VLADA REPUBLIKE HRVATSKE

Zagreb, 2. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo turizma |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog amandmana Vlade Republike Hrvatske na Konačni prijedlog zakona o turističkoj pristojbi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Konačni prijedlog zakona o turističkoj pristojbi - amandmani Vlade

Na temelju članka 85. Ustava Republike Hrvatske (Narodne novine, br. 85/10 - pročišćeni tekst i 5/14 - Odluka Ustavnog suda Republike Hrvatske) i članka 196. Poslovnika Hrvatskoga sabora (Narodne novine, br. 82/13, 113/16, 69/17 i 29/18), Vlada Republike Hrvatske na Konačni prijedlog zakona o turističkoj pristojbi, podnosi sljedeće

**A M A N D M A N E**

**Amandman I.**

U članku 32. riječi: "do 15. srpnja 2019. godine" zamjenjuju se riječima: "do 15. rujna 2019. godine".

Obrazloženje:

Člankom 32. Konačnog prijedloga zakona o turističkoj pristojbi, propisano je da županijske skupštine, odnosno Gradska skupština Grada Zagreba trebaju donijeti odluke o visini turističke pristojbe do 15. srpnja 2019. godine. Prije donošenja spomenutih odluka potrebno je donijeti pravilnik kojim će se propisati najniži i najviši iznos turističke pristojbe. Stoga, županijske skupštine i Gradska skupština Grada Zagreba trebaju imati dovoljno vremena za donošenje odluka o visini turističke pristojbe, s obzirom da je prije toga potrebno ishoditi mišljenje lokalnih turističkih zajednica i Turističke zajednice Grada Zagreba. Slijedom navedenoga, predlaže se rok od 15. srpnja 2019. godine produljiti na 15. rujna 2019. godine.

**Amandman II.**

U članku 37. riječ: "osmoga" zamjenjuje se riječju: "prvoga".

Obrazloženje:

Člankom 37. Konačnog prijedloga zakona o turističkoj pristojbi, određeno je njegovo stupanje na snagu i to osmoga dana od dana objave u Narodnim novinama. Međutim, navedenu odredbu potrebno je izmijeniti kako bi se što prije mogao donijeti pravilnik kojim će se propisati najniži i najviši iznos turističke pristojbe. Tek po donošenju tog pravilnika, županijske skupštine odnosno Gradska skupština Grada Zagreba mogu donijeti odluke o visini turističke pristojbe za 2020. godinu.

P R E D S J E D N I K

mr. sc. Andrej Plenković